recursal/SuperWikiNEXT-32B huggingface dataset:
**হাজী পিয়াদা মসজিদ** (ḤĀJI PIĀDA) বা **নহ গনবাদ মসজিদ** (*ফার্সি: مسجد نُه‌گنبد‎‎* "Mosque of Nine Cupolas"), উত্তর আফগানিস্তানের বালখ প্রদেশের সামানি সাম্রাজ্য শৈলীর ভবন। নবম শতাব্দীতে নির্মিত এটি দেশের প্রথম দিকের ইসলামিক ভবন বলে ধারণা করা হয়। প্রাথমিক উত্সগুলোর সাথে ২০১৭ সালের গোড়ার দিকে পরিচালিত কার্বন ডেটিং একত্রে থেকে বুঝা যায়, এটি ৭৯৪ সালের দিকে নির্মিত হতে পারে। এটি একটি বৌদ্ধ বিহারের অবশেষে নির্মিত হয়েছিল।

সাইটটি ওয়ার্ল্ড স্মৃতিসৌধ তহবিলের ২০০৬ ওয়ার্ল্ড স্মৃতিসৌধ ওয়াচ তালিকায় সর্বাধিক ১০০ বিপন্ন সাইটের তালিকায় তালিকাবদ্ধ ছিল। স্থাপনাটি প্রাকৃতিক দুর্যোগের কারণে ক্ষতিগ্রস্ত হলেও তার সংস্কারকাজ চালানো হয়েছিল।

বিবরণ
-----

সমাধিটি ২০×২০ মিটার পরিমাপের। বাইরের দেয়াল কাদা-ইটের তৈরি এবং অভ্যন্তর নয়টি কুলুঙ্গিতে বিভক্ত। এর প্রতিটি কুলুঙ্গি একটি গম্বুজ দ্বারা আবৃত। উপসাগরগুলোকে ভাগ করে দেওয়া কলাম এবং খিলানগুলো গভীরভাবে খোদাই করা স্টুকোতে সজ্জিত, ডিজাইনটি মেসোপটেমিয়ায় আব্বাসীয় সাজসজ্জায় চিত্রিত এর সাথে অতুলনীয় বিভিন্ন ধরনের ডিজাইন রয়েছে।

আধুনিক যুগে, তীর্থযাত্রীরা হাজী পিয়াদার নামক এক অস্পষ্ট সাধকের সমাধিতে দর্শনে আসেন, যিনি পঞ্চদশ শতাব্দীতে সেখানে সমাধিস্থ হন।

সাইটের পুনর্গঠন
---------------

মসজিদের পুরোনো কাঠামো এবং ভূমিকম্পের মতো প্রাকৃতিক দুর্যোগের কারণে সাইটটি ধসে পড়ে এবং ধীরে ধীরে এটির কাঠামো ক্ষতিগ্রস্ত হয়েছিল। পূর্ববর্তী কাঠামোর মতো, ৯ গম্বুজগুলোর মধ্যে, কেবল ৪টি আন্তঃসংযোগ তোরণগুলোর সাথে ছিল। খিলানগুলোর সামনের ডিজাইনগুলো আংশিক ক্ষতিগ্রস্ত হয়। পরে এটি পুনর্গঠন করা হয়েছে। ২০০৬ সালে আফগান কর্তৃপক্ষ, ইউনেস্কো এবং ডিএএফএ-এর একটি অনুরোধের ভিত্তিতে, আফগানিস্তানের ফরাসি প্রত্নতাত্ত্বিক প্রতিনিধি, বিশেষজ্ঞদের একটি দল এবং সংস্কৃতি আগা খান ট্রাস্টের প্রতিনিধি, এই জায়গাটি পরিদর্শন করেছিলেন। ২০০৯ সালে, সংস্কৃতি আগা খান ট্রাস্ট ফর কালচারের অনুরোধ অনুসারে এবং আফগানিস্তানের কাবুলে মার্কিন দূতাবাসের অর্থায়নে এই সাইটটির সংরক্ষণ শুরু হয়েছিল। পুনর্গঠনের সময়, ইতালির ফ্লোরেন্স বিশ্ববিদ্যালয় থেকে একাধিক পণ্ডিত পুনঃনির্মাণ প্রক্রিয়াটির উন্নতির জন্য পুনর্গঠন দলকে সমন্বিত করার জন্য ছিলেন। ২০১১ সালে প্রথম পর্যায়ের কাজ করা হয়েছে। প্রকল্পের মধ্যে, সাইটটিকে বৃষ্টি, বাতাস এবং অন্যান্য প্রাকৃতিক দুর্যোগ থেকে রক্ষা করার জন্য একটি বৃহত্তর অস্থায়ী ধাতব ছাদ তৈরি করা হয়েছিল। বর্তমানে সাইটটি সংরক্ষিত স্থাপনা হিসাবে সংরক্ষণ করা হয়েছে।

তথ্যসূত্র
---------

1. ↑  Centre, UNESCO World Heritage। "City of Balkh (antique Bactria) - UNESCO World Heritage Centre"।
2. ↑  "The mysterious, ancient Nine Domes Mosque of northern Afghanistan"। Agence France Presse। ৬ জানুয়ারি ২০১৮। সংগ্রহের তারিখ ৬ জানুয়ারি ২০১৮।
3. ↑
4. ↑  "World Monuments Fund's World Monuments Watch 1996-2006. – Retrieved on 12 November 2008."। ৫ জানুয়ারি ২০০৯ তারিখে মূল থেকে আর্কাইভ করা। সংগ্রহের তারিখ ১৭ নভেম্বর ২০১৯।
5. ↑  Archaeological gazetteer of Afghanistan (Title in French: Catalogue des sites archaeological d'Afghanistan), Warwick Ball, Volume I & II, Editions Recherche sur les civilisations, Paris, 1982.
6. ↑  Haji Piyada Mosque (Noh Gumbad)
7. ↑  Masjid-i No Gunbad

প্রবেশদ্বার: ইসলাম আফগানিস্তান
**দোন-'গ্রুব-ত্শে-ব্র্তান-র্দো-র্জে** (তিব্বতি: དོན་འགྲུབ་ཚེ་བརྟན་རྡོ་རྗེ, ওয়াইলি: *don 'grub tshe brtan rdo rje*) তিব্বতের রিং-স্পুংস-পা রাজবংশের পঞ্চম রাজা ছিলেন।

সংক্ষিপ্ত জীবনী
---------------

দোন-'গ্রুব-ত্শে-ব্র্তান-র্দো-র্জে রিং-স্পুংস-পা রাজবংশের চতুর্থ রাজা ঙ্গাগ-দ্বাং-র্নাম-র্গ্যালের দ্বিতীয় পুত্র ছিলেন। ষোড়শ শতাব্দীর মধ্যভাগে পিতার মৃত্যুর পর তিনি সিংহাসনে আরোহণ করেন। তিনি তার পূর্বপুরুষদের মতো কার্মা-ব্কা'-ব্র্গ্যুদ ধর্মসম্প্রদায়ের পৃষ্ঠপোষক ছিলেন। তিনি কার্মা-ব্কা'-ব্র্গ্যুদ ধর্মসম্প্রদায়ের অষ্টম র্গ্যাল-বা-কার্মা-পা মি-ব্স্ক্যোদ-র্দো-র্জেকে সুংরাপ লিং বৌদ্ধবিহার স্থাপনে সহায়তা করেন। তিনি কুন-ম্খ্যেন-পাদ-মা-দ্কার-পো নামক 'ব্রুগ-পা-ব্কা'-ব্র্গ্যুদ ধর্মসম্প্রদায়ের চতুর্থ র্গ্যাল-দ্বাং-'ব্রুগ-পার পৃষ্ঠপোষকও ছিলেন। দোন-'গ্রুব-ত্শে-ব্র্তান-র্দো-র্জে একজন বীর যোদ্ধাও ছিলেন। সিংহাসনলাভের পূর্বেই তিনি ল্হুনদ্রুবত্সে অঞ্চলটি অধিকার করে নেন। ঙ্গাগ-দ্বাং-র্নাম-র্গ্যালের পশ্চিম তিব্বত অধিকারের নীতি অনুসারে তিনিও পশ্চিমে গুংথাং রাজ্য আক্রমণ করে ব্যর্থ হন।

তথ্যসূত্র
---------

1. ↑  Tsepon W.D. Shakabpa, One Hundred Thousand Moons, Leiden 2010, p. 279.
2. ↑  Sarat Chandra Das, 'Contributions on the Religion, History, etc. of Tibet', Journal of the Asiatic Society of Bengal 51-1, 1881, p. 246.
3. ↑  Ngag-dBang Blo-bZang rGya-mTSHo, A History of Tibet, Bloomington 1995, p. 164.
4. ↑  Giuseppe Tucci, Tibetan Painted Scrolls, Rome 1949, p. 642
5. ↑  K.H. Everding, Das Königreich Mangyul Gungthang, Vol. I, Bonn 2000, p. 577.

|
|  |
| পূর্বসূরীঙ্গাগ-দ্বাং-র্নাম-র্গ্যাল | **দোন-'গ্রুব-ত্শে-ব্র্তান-র্দো-র্জেপঞ্চম রিং-স্পুংস-পা শাসক** | উত্তরসূরীঙ্গাগ-দ্বাং-'জিগ্স-মেদ-গ্রাগ্স-পা |
|

| * দে
* স
রিং-স্পুংস-পা রাজবংশ |
| --- |
| 
* নোর-বু-ব্জাং-পো
* কুন-তু-ব্জাং-পো
* দোন-য়োদ-র্দো-র্জে
* গ্ত্সো-স্ক্যেস-র্দো-র্জে
* ঙ্গাগ-দ্বাং-র্নাম-র্গ্যাল
* দোন-'গ্রুব-ত্শে-ব্র্তান-র্দো-র্জে
* ঙ্গাগ-দ্বাং-'জিগ্স-মেদ-গ্রাগ্স-পা

 |
**হাজী বাবা সালেহ মাজার** ও মসজিদ সুলতানি আমলে নির্মিত প্রত্নতাত্ত্বিক নিদর্শন। এটি নারায়ণগঞ্জ জেলার বন্দরে উপজেলার অন্তর্ভুক্ত সালেহ নগর এলাকায় অবস্থিত।

অবস্থান
-------

হাজী বাবা সালেহ মাজার এর অবস্থান নারায়ণগঞ্জ জেলার বন্দরে উপজেলায় শীতলক্ষ্যা নদীর পূর্ব তীরবর্তী সালেহ নগর এলাকায় ।

ইতিহাস
------

হাজী বাবা সালেহ মসজিদ এর গায়ে প্রাপ্ত শিলা লিপি থেকে জানা যায়, ১৫০৫ খ্রীষ্টাব্দে সুলতান আলাউদ্দিন হোসেন শাহের আমলে হাজী বাবা সালেহ নামের একজন আমির নির্মাণ করেছিলেন। শিলালিপিতে বাবা সালেহ নির্মিত তিনটি মসজিদের উল্লেখ পাওয়া যায়। যেগুলো হচ্ছে- ১৪৮১ খ্রীষ্টাব্দে নির্মিত বাবা সালেহ মসজিদ যেটি বর্তমানে শাহী মসজিদ নামে স্থানীয় ভাবে পরিচিত, ১৪৯৫ খ্রীষ্টাব্দে আজিম নগর এলাকায় নির্মিত একটি মসজিদ এবং ১৫০৫ খ্রীষ্টাব্দে নির্মিত হাজী বাবা সালেহ মসজিদ। সম্ভবত বাবা সালেহ হজ্জব্রত পালন করে আসার পর মসজিদটি নির্মাণ করেছিলেন বলে এটির নামকরণ হাজী বাবা সালেহ মসজিদ করা হয়ছিল। ১৫০৬ খ্রীষ্টাব্দে হাজী বাবা সালেহ পরলোকগমন করলে মসজিদ সন্নিহিত এলাকায় তাকে সমাহিত করা হয়। তার উপর একটি সমাধি সৌধ গড়ে উঠলে হাজী বাবা সালেহ মাজার নামে সুপরিচিত হয়।

বর্তমান অবস্থা
--------------

পুনঃনির্মাণের কারণে হাজী বাবা সালেহ মাজার ও মসজিদের আদি রূপটি সম্পূর্ণ পরিবর্তন হয়ে গেছে।

তথ্যসূত্র
---------

1. 1 2  "জেলার সরকারি ওয়েব পোর্টাল"। [*স্থায়ীভাবে অকার্যকর সংযোগ*]
2. ↑  "বাংলাপিডিয়া বাবা সালেহ নামক নিবন্ধ"।
3. 1 2  বাংলাদেশের প্রাচীন কীর্তি ২য় খন্ড , লেখকঃ আবুল কালাম মোহাম্মদ যাকারিয়া *প্রকাশক বাংলাদেশ শিশু একাডেমী, প্রকাশ কালঃ ১৯৮৭; পৃষ্ঠা-১২৭*
**বেগুনকোদর রেলওয়ে স্টেশন** ভারতীয় রেলওয়ের দক্ষিণ পূর্ব রেলওয়ের রাঁচি রেলওয়ে বিভাগের একটি রেলওয়ে স্টেশন। স্টেশনটি ভারতের পশ্চিমবঙ্গের পুরুলিয়া জেলার ঝালদা ও বেগুনকোদর শহরের মধ্যে রেলযোগাযোগ পরিচালনা করে। যাত্রীরা স্টেশনটিকে পরিত্যক্ত করেছে এবং এটি ভুতুড়ে স্টেশন হিসেবে পরিচিতি লাভ করে। ভারতের ১০ টি ভুতুড়ে রেলওয়ে স্টেশনের তালিকায় বেগুনকোদর স্টেশনের নাম নথিভুক্ত করা হয়।

ইতিহাস
------

১৯৬০ সালে ভারতীয় রেলওয়ে ও স্থানীয় সাঁওতালদের রাণী, শ্রীমতী লাচন কুমারীর যৌথ প্রচেষ্টায় বেগুনকোদর স্টেশনটি তৈরি করা হয়।

বিতর্ক
------

বেগুনকোদরের বাসিন্দাদের কথা অনুযায়ী,১৯৬৭ সালে, একজন রেলকর্মী অভিযোগ করেন যে তিনি স্টেশনে একজন মহিলার আত্মাকে দেখেছেন এবং গুজব রটে যায় যে সেই মহিলা রেল দুর্ঘটনার কারণে মারা গিয়েছিলেন। পরের দিন সেই রেলকর্মী আশেপাশের মানুষজনকে একথা বলেন কিন্তু কেউ তার কথা বিশ্বাস করতে চায়নি।

প্রকৃত সমস্যা তখনই শুরু হয় যখন স্টেশন মাস্টার ও তার পরিবারের মৃতদেহগুলো তাদের কোয়ার্টারে পাওয়া যায়। এরপর অস্বাভাবিক উপকথা মানুষের মুখে মুখে ঘুরতে থাকলে স্টেশনটিতে ট্রেন দাঁড়ানো বন্ধ হয়ে যায় ও পরবর্তীকালে স্টেশনটি বন্ধ করে দেওয়া হয়।

১৯৯০ সালের শেষের দিকে বেগুনকোদর গ্রামবাসীরা একটি কমিটি গঠন করে ও আধিকারিকদের স্টেশনটি পুনরায় চালু করার অনুরোধ জানায়। ২০০৭ সালে, স্থানীয় গ্রামবাসীরা তৎকালীন রেলমন্ত্রী শ্রীমতী মমতা বন্দ্যোপাধ্যায় ও সিপিআইএম নেতা বাসুদেব আচার্যকে চিঠি লেখে। বাসুদেব আচার্যের বাড়ি ছিল পুরুলিয়ায় এবং তিনি সেই সময়ের রেলওয়ের পার্লামেন্টারি স্ট্যান্ডিং কমিটির সদস্য ছিলেন। কিন্তু সেই ভুতুড়ে তকমাটা থেকেই রায়। বাসুদেব আচার্য বলেন যে রেলকর্মীরাই এই গল্পটি বানিয়েছে যাতে তাদের এখানে বদলি না করা হয়। ৪২ বছর পর,২০০৯ সালের আগস্ট মাসে প্রাক্তন রেলমন্ত্রী মমতা বন্দ্যোপাধ্যায় একটি যাত্রীবাহী ট্রেনের হল্ট স্টেশন হিসেবে স্টেশনটি শেষপর্যন্ত চালু করেন। 

যাইহোক,প্রতিদিন এই স্টেশনে ১০ টি যাত্রীবাহী ট্রেন থামলেও এখনো যাত্রীরা সূর্যাস্তের পর স্টেশনটিতে আসে না। বহু গোস্ট হান্টাররা বারবার স্টেশনটিতে এসেছেন এবং তারা প্রত্যেকবার বলেছেন যে এই স্টেশনে ভূতের উপস্থিতি নেই। মূলত ভূত পর্যটন কেন্দ্র হিসেবে পর্যটকদের আকর্ষণ করার জন্য বর্তমানে বেগুনকোদর রেলওয়ে স্টেশনে কিছু মানুষ মাঝেমাঝে নজরদারি রাখেন।

তথ্যসূত্র
---------

1. ↑  "BKDR / Begunkodor"। সংগ্রহের তারিখ মার্চ ৪, ২০১৯।
2. 1 2  "West Bengal's Begunkodor no longer a haunted railway station"। *The Hindu*। সংগ্রহের তারিখ মার্চ ৪, ২০১৯।
3. ↑  "Begun Kodar popularly known as Ghost Station"। *railnews.in*। সংগ্রহের তারিখ মার্চ ৪, ২০১৯।
4. ↑  "Now, take a tour of Bengal's haunted railway station"। *Hindustan Times*। সংগ্রহের তারিখ মার্চ ৪, ২০১৯।
5. ↑  "The ghost and the darkness"। সংগ্রহের তারিখ মার্চ ৪, ২০১৯।
6. ↑  "Myth of West Bengal's 'haunted' Begunkodar railway station busted after 50 years"। সংগ্রহের তারিখ মার্চ ৪, ২০১৯।
**মুহাম্মদ হামিদ আলী** পূর্ব পাকিস্তানের প্রাক্তন গভর্নর ছিলেন।

জন্ম ও প্রাথমিক জীবন
--------------------

মুহাম্মদ হামিদ আলী জন্মগ্রহণ করেছিলেন ব্রিটিশ ভারতের উত্তর প্রদেশের লখনউতে ৪ সেপ্টেম্বর ১৯০৬ সালে। তিনি ১৩ অক্টোবর ১৯৩১ সালে ইন্ডিয়ান সিভিল সার্ভিসে যোগ দেন।

কর্মজীবন
--------

মুহাম্মদ হামিদ আলী ভারতে বিভিন্ন পোস্টে মহকুমা এবং জেলাতে নিযুক্ত ছিলেন। তিনি ডেপুটি ট্রান্সপোর্ট কমিশনার ও ডেপুটি সচিব হিসাবে দায়িত্ব পালন করেন। ২৮ জানুয়ারি ১৯৪৬ সালে তিনি প্রধানমন্ত্রীর কার্যালয়ে যুগ্ম সচিব ছিলেন। ১৪ নভেম্বর ১৯৪৬ সালে তাকে অতিরিক্ত সচিব হিসাবে পদোন্নতি দেওয়া হয়। ১৫ আগস্ট ১৯৪৭ সালের তিনি পূর্ববাংলা সরকারের অর্থ ও রাজস্ব বিভাগের সচিব হিসাবে যোগদান করেন। তাকে প্রধান সচিব পদে পদোন্নতি দেওয়া হয়।

১ এপ্রিল ১৯৫৮ সালে থেকে ৩ মে ১৯৫৮ সালে তিনি পূর্ব পাকিস্তানের ভারপ্রাপ্ত গভর্নর ছিলেন। তার মেয়াদ শেষ হওয়ার পরে তিনি পুনরায় মুখ্য সচিব পদে ফিরে যান।

তথ্যসূত্র
---------

1. 1 2 3 4  আবু জাফর (২০১২)। "আলী, মুহাম্মদ হামিদ"। ইসলাম, সিরাজুল; মিয়া, সাজাহান; খানম, মাহফুজা; আহমেদ, সাব্বীর। *বাংলাপিডিয়া: বাংলাদেশের জাতীয় বিশ্বকোষ* (২য় সংস্করণ)। ঢাকা, বাংলাদেশ: বাংলাপিডিয়া ট্রাস্ট, বাংলাদেশ এশিয়াটিক সোসাইটি। আইএসবিএন 9843205901। ওএল 30677644M। ওসিএলসি 883871743।
2. ↑  "CHRONOLOGY (April 1, 1958 to June 30, 1958)"। *Pakistan Horizon*। **১১** (২): ১২৯–১৩৭। ১৯৫৮। আইএসএসএন 0030-980X।
**অর্থনীতিবাদ** (ইংরেজি: Economism) হচ্ছে শ্রমিক আন্দোলনের এক ধরনের প্রবণতার নাম। অর্থাৎ শ্রমিক আন্দোলনে রাজনৈতিক সংগ্রাম ত্যাগ করে আংশিক আর্থিক দাবী আদায়ের যে প্রবণতা তাকে অর্থনীতিবাদ বলে। ১৯১৭ সালে রাশিয়ায় যে নভেম্বর বিপ্লব সংঘটিত হয় তার মধ্যে একটি অন্যতম বিতর্কিত ধারা ছিল অর্থনীতিবাদ। তখনকার সময় নরমপন্থীদের অনেককেই অর্থনীতিবাদী বলে অভিযুক্ত করা হতো। লেনিনের অনুসারী বলশেভিকরা নরমপন্থীদের বিরুদ্ধে এই অভিযোগ এনেছিলেন। তাদের মতে অর্থনীতিবাদের অনুসারীগণকে সমাজতান্ত্রিক বলা চলে না। কেননা, সমাজতন্ত্রের আন্দোলন কেবলমাত্র শ্রমিকদের মজুরি বৃদ্ধির আন্দোলন নয়। সমাজতান্ত্রিক বিপ্লবের চূড়ান্ত লক্ষ্য হলো শ্রমিকদের নেতৃত্বে রাষ্ট্র প্রতিষ্ঠা করা। বলশেভিক সমাজতন্ত্রীরা মনে করত কেবল শ্রমিকদের মজুরি বৃদ্ধির মাধ্যমে তাদের চূড়ান্ত মুক্তি লাভ সম্ভব নয়। রাশিয়ার বলশেভিক সংগঠনের মধ্যে অনেকেই অর্থনীতিবাদী ছিল। কারা অর্থনীতিবাদী এবং তাদের উপস্থিতি কীভাবে আন্দোলনের জন্য ক্ষতি বয়ে আনবে সে বিষয়ে লেনিন একটি বই লিখেছিলেন যার নাম *কী করতে হবে?*। বর্তমানকালে যেহেতু শ্রমিক আন্দোলন ব্যাপকতা লাভ করেছে সেহেতু অর্থনীতিবাদ শব্দটিরও ব্যাপক প্রয়োগ লক্ষ্য করা যায়, যদিও এদের অধিকাংশই সমাজতান্ত্রিক আন্দোলন হিসেবে পরিচালিত হচ্ছে না। বর্তমানে তাই অর্থনীতিবাদ ধারাটি আন্তর্জাতিকভাবে স্বীকৃতি দেয়া যেতে পারে। রাশিয়ায় অর্থনীতিবাদ ছিলো আন্তর্জাতিক সুবিধাবাদের রুশ প্রকারভেদস্বরূপ। অর্থনীতিবাদীরা এই ভ্রান্ত মতবাদ পোষণ করতেন যে সমাজতান্ত্রিক চেতনা স্বতঃস্ফূর্তভাবে স্বয়ং শ্রমিক আন্দোলনের মধ্য থেকেই বৃদ্ধি পায় এবং তা স্বতঃস্ফূর্তভাবে শ্রমিক শ্রেণির মধ্যে ছড়িয়ে পড়ে।

তথ্যসূত্র
---------

1. ↑  সরদার ফজলুল করিম, *দর্শনকোষ*, প্যাপিরাস, ঢাকা, জুলাই, ২০০৬, পৃষ্ঠা-১৪৩।
2. ↑  ভ্লাদিমির লেনিন, *কী করতে হবে?*, প্রগতি প্রকাশন, মস্কো, ১৯৮৪, পৃষ্ঠা-৭।
**জিতু** ভারতের পূর্বপ্রান্তে অবস্থিত পশ্চিমবঙ্গ রাজ্যের দার্জিলিং জেলার একটি জনগণনা নগর৷ এটি শিলিগুড়ি পৌরসংস্থা সংলগ্ন ও বৃহত্তর শিলিগুড়ি নগরের অংশ৷

ভূগোল
-----

জিতু জনগণনা নগরটি দার্জিলিং জেলার মাটিগাড়া ব্লকের অন্তর্ভুক্ত৷ এটি বালাসন নদীর তীরে অবস্থিত৷ শহরটি শিলিগুড়ি পুলিশ কমিশনারেটের অন্তর্গত৷

জনতত্ত্ব
--------

২০১১ খ্রিষ্টাব্দের ভারতের জনগণনা অনুসারে জিতু জনগণনা নগরের জনসংখ্যা ৫৮৯২ জন, যার মধ্যে ২৮৮৬ জন পুরুষ ও ৩০০৬ জন নারী৷ প্রতি হাজার পুরুষে ১০৪২ জন নারী৷ ৬ বছর অনুর্দ্ধ ৬৬১ জন শিশু, যা সমগ্র জনসংখ্যার ১১.২২ %৷ ৬ বছরোর্দ্ধ জনসংখ্যার ৮৪.৮৪% অর্থাৎ ৪৪৮০ জন সাক্ষর৷

ভাষা ও ধর্ম
-----------

### ভাষা





জিতুর ভাষাসমূহ- ২০১১ .

  **বাংলা** (৭২.১৭%)  **হিন্দী** (১৩.১২%)  **নেপালি** (৭.২৮%)  **উর্দু** (২.৫১%)  কুরুখ (০.৪৫%)  অন্যান্য (৪.৪৭%)

### ধর্ম





জিতুর বিভিন্ন ধর্মাবলম্বী- ২০১১

  হিন্দুধর্ম (৭৯.৭৭%)  ইসলাম (১৪.৯৭%)  খ্রিস্টধর্ম (৪.১২%)  শিখধর্ম (০.০২%)  বৌদ্ধধর্ম (১.৮৫%)  জৈনধর্ম (০.০৩%)  অন্যান্য (০.২৩%)

জনগণনা নগরটিতে ৪৭০০ জন হিন্দু, ৮৮২ জন মুসলিম, ২৪৩ জন খ্রিস্টান, ১ জন শিখ, ৫০ জন বৌদ্ধ ও ২ জন জৈন বাস করেন৷

পরিবহন
------

শহরটি ১০ নং জাতীয় সড়কের ও ২৭ নং জাতীয় সড়কের নিকট অবস্থিত৷ বাগডোগরা বিমানবন্দরটি শহরটির নিকটেই অবস্থিত৷ উত্তরবঙ্গের অন্যতম গুরুত্বপূর্ণ শহর শিলিগুড়ির পার্শ্ববর্তী হওয়ার জন্য এই শহরটি থেকে জেলাটির বিভিন্ন শহরসহ কোচবিহার, জলপাইগুড়ি ও কিশানগঞ্জ শহর সড়কপথে যুক্ত৷ নিকটবর্তী রেলস্টেশনটি হলো মাটিগাড়া রেলওয়ে স্টেশন৷

তথ্যসূত্র
---------

1. 1 2  "Fact and Figures"। *www.wb.gov.in*। সংগ্রহের তারিখ ১২ মার্চ ২০১৯।
2. ↑  "52nd REPORT OF THE COMMISSIONER FOR LINGUISTIC MINORITIES IN INDIA" (পিডিএফ)। *nclm.nic.in*। Ministry of Minority Affairs। পৃষ্ঠা 85। ২৫ মে ২০১৭ তারিখে মূল (পিডিএফ) থেকে আর্কাইভ করা। সংগ্রহের তারিখ ১২ মার্চ ২০১৯।
3. ↑
4. ↑
5. ↑  "DISTRIBUTION OF THE 22 SCHEDULED LANGUAGES-INDIA/STATES/UNION TERRITORIES - 2011 CENSUS" (পিডিএফ)। সংগ্রহের তারিখ ২৯ মার্চ ২০১৬।
**বেগমগঞ্জ সরকারি পাইলট উচ্চ বিদ্যালয়** বাংলাদেশের নোয়াখালী জেলার বেগমগঞ্জ উপজেলার একটি সরকারি উচ্চ বিদ্যালয়। বিদ্যালয়টি প্রতিষ্ঠিত হয়েছিলো ১৮৫৭ সালে।

ইতিহাস
------

১৮১৫ সালে বিখ্যাত আলীপুর পুকুরপাড়ে নিম্ন-মাধ্যমিক বিদ্যালয় হিসেবে এই বিদ্যালয় প্রতিষ্ঠা করা হয়। পরবর্তীতে ব্রিটিশরা বেগমগঞ্জ উপজেলায় শিক্ষার সুযোগ বৃদ্ধি করতে প্রতিষ্ঠানটিকে মাধ্যমিক বিদ্যালয়ে উন্নীত করে এবং বর্তমান জায়গায় স্থানান্তরিত করে। ৩১ ডিসেম্বর, ১৯৮৭ সালে বিদ্যালয়টিকে জাতীয়করণ করা হয়।

শ্রেণি, বিভাগ ও শাখা সমূহ
-------------------------

বর্তমানে এ বিদ্যালয়ে ৬ষ্ঠ থেকে ১০ম শ্রেণি পর্যন্ত ৫টি ক্লাসে মোট ৯টি শাখা রয়েছে।

* ৬ষ্ঠ শ্রেণি; ক এবং খ শাখা।
* ৭ম শ্রেণি; ক এবং খ শাখা।
* ৮ম শ্রেণি; ক এবং খ শাখা।
* ৯ম–১০ম শ্রেণি; বিভাগ: বিজ্ঞান, মানবিক, ব্যবসায় শিক্ষা

ইউনিফর্ম
--------

* সাদা শার্ট     , সাদা প্যান্ট     , সাদা কেডস্      এবং কালো বেল্ট     ।

শিক্ষা কার্যক্রম
----------------

বিদ্যালয়টিতে শুধুমাত্র ছেলেদের অধ্যয়নের সুযোগ থাকে।

ফলাফল
-----

বিদ্যালয়ে পাবলিক পরীক্ষায় অংশগ্রহণকারী শিক্ষার্থীদের পাশের হার ৯১.৩৬%।

খেলাধুলা ও সহপাঠ্যকর্ম
----------------------

শিক্ষার্থীদের খেলাধুলার জন্য একটি মাঠ রয়েছে, যা মূল ভবনের সামনেই অবস্থিত। মাঠটি বিদ্যালয়ের বার্ষিক ক্রীড়া প্রতিযোগিতা, আন্তঃশ্রেণী ক্রীড়া প্রতিযোগিতা আয়োজনে ব্যবহৃত হয়।

ল্যাবরেটরি
----------

বিদ্যালয়ে পদার্থবিজ্ঞান, রসায়নবিজ্ঞান, জীববিজ্ঞান, কম্পিউটার ইত্যাদি বিষয়ে শিক্ষার্থীদের গবেষণার জন্য রয়েছে ল্যাব। এসব ল্যাবে বহু মূল্যবান যন্ত্রপাতি রয়েছে। শিক্ষার্থীদের ব্যবহারিক বিষয়ে জ্ঞান লাভের জন্য এসব উপকরণ ব্যবহৃত হয়।

গ্রন্থাগার
----------

বিদ্যালয়টিতে রয়েছে বিশাল একটি গ্রন্থাগার। এতে রয়েছে বিভিন্ন ধরনের নামী-দামী কয়েক হাজার বই। শিক্ষার্থীরা এখানে স্বাচ্ছন্দ্যে বসে পড়তে পারে এবং তাদের পছন্দের বই নির্দিষ্ট সময়ের জন্য বাড়ি নিয়ে যেতে পারে।

বিভিন্ন সাংস্কৃতিক কর্মকাণ্ড
----------------------------

বছরজুড়েই বিদ্যালয়ে নানা রকম সাংস্কৃতিক কর্মকাণ্ড পালন করা হয়। শহীদ দিবস, স্বাধীনতা দিবস, বিজয় দিবস, জাতির জনকের জন্মদিন ও বিভিন্ন রাষ্ট্রীয় অনুষ্ঠান যথাযথ মর্যাদার সাথে পালিত হয়। বর্ষবরণ, বাসন্তী উৎসব ইত্যাদি নানা রকম অনুষ্ঠান শিক্ষার্থী-শিক্ষক সম্মিলিতভাবে পালন করে। এছাড়াও প্রতি বছরই আয়োজিত হয় শিক্ষা সফর।

সংঘ
---

* স্কাউট
* রেড ক্রিসেন্ট

আরো দেখুন
---------

* বেগমগঞ্জ উপজেলা
* নোয়াখালী জেলা
* নোয়াখালী জেলার শিক্ষা প্রতিষ্ঠানের তালিকা

তথ্যসূত্র
---------

1. ↑  "পরিক্রমা"। *dainikshiksha.com*। সংগ্রহের তারিখ ২০২২-১০-১৮।
2. ↑  "ফলাফল"। *banbeis.gov.bd*। সংগ্রহের তারিখ ২০২২-০৯-১১।
**হরিশ চন্দ্র বর্মা** ভারতের এক্সপেরিমেন্টাল পদার্থবিদদের মধ্যে অন্যতম। তিনি আইআইটি কানপুরের অবসরপ্রাপ্ত অধ্যাপক। নিউক্লিয়ার ফিজিক্স তার গবেষণার ক্ষেত্র।

তিনি স্কুল স্তরের, স্নাতক ও স্নাতকোত্তর স্তরের বিভিন্ন বই লিখেছেন। তার বইগুলির মধ্যে কনসেপ্ট অফ ফিজিক্স বইটি অধিক সমাদৃত। তিনি আইআইটি কানপুরের সংলগ্ন অঞ্চলের গরীব পড়ুয়াদের জন্য শিক্ষা সোপান নামে একটি সংস্থা প্রতিষ্ঠা করেছেন।

তিনি বিহার রাজ্য সরকার কর্তৃক মওলানা আবুল কালাম আজাদ শিক্ষা পুরস্কার লাভ করেন। ২০২০ সালে তিনি ভারত সরকার কর্তৃক পদ্মশ্রী পদকে ভূষিত হন।

ছাত্র জীবন
----------

হরিশচন্দ্র বর্মা তার ছাত্র জীবন পাটনাতে কাটিয়েছেন এবং তা তার বইয়ের বিভিন্ন লেখা থেকে প্রতিফলিত হয়। তিনি তার গণিতের প্ৰথমিক পাঠ তার পিতা গণেশ প্রসাদ বর্মার কাছ থেকে পান। তিনি নিজেও একজন শিক্ষক ছিলেন। তার শিক্ষা জীবনের প্রাক্কাল খানিকটা অম্ল মধুর ছিল। সেই সময় পরীক্ষায় উত্তীর্ণ হওয়ার জন্য তাকে কষ্ট করতে হতো, যদিও পরবর্তীতে স্নাতক স্তরে পাটনা মহাবিদ্যালয়ে ভর্তি হওয়ার পর খুবই মসৃন ছিল। সেখানে তিনি বেশ কিছু ভালো ভালো অধ্যাপকদের সান্নিধ্যে এসেছিলেন।

অধ্যাপক জীবন
------------

### পাটনা কলেজ

১৯৮০ সালে তিনি অধ্যাপক হিসাবে পাটনা কলেজে যোগ দেন। সেখানে তিনি দীর্ঘ ১৫ বছর অধ্যাপনা করেন। এর পর তিনি আই আই টি কানপুর অধ্যাপক হিসাবে যুক্ত হন।

### আই আই টি কানপুর

বর্মা ১৯৯৪ সালে আই আই টি কানপুরে যোগ দেন। এছাড়াও তিনি আরো অনেক মহাবিদ্যালয়ে অধ্যাপনা করেছেন। তিনি কানপুরে স্নাতকোত্তর ও পিএইচ ডি শিক্ষাথীদের গাইড করেন।এখানে থাকা কালীন তিনি অধ্যাপনা ছাড়াও আরো নানা সামাজিক কাজে যুক্ত ছিলেন। সেখানে তিনি ছোট ছোট বাচ্চাদের পড়াতেন। তার বিভিন্ন উদ্যোগের মধ্যে স্কুল ফিজিক্স প্রজেক্ট, শিক্ষা সোপান, উৎসাহী ফিজিক্স টিচার বেশ উল্লেখযোগ্য। ২০১৭ সালের ৩০ জুন তিনি অবসর গ্রহণ করেন।

প্রকাশনা
--------

তার সর্বমোট ১৩৯ টি গবেষণা পত্র বিভিন্ন পত্রিকায় প্রকাশ পেয়েছে। এছাড়া তিনি স্নাতক ও স্নাতকোত্তর স্তরের বেশ কিছু বই লেখেন।

তথ্যসূত্র
---------

1. ↑  "Profile of DR. H. C. Verma"। *Indian Institute of Technology Kanpur*। সংগ্রহের তারিখ ২ এপ্রিল ২০১৬।
2. ↑  "Spreading the light of knowledge"। *The Tribune*। ৩১ আগস্ট ২০১৪। সংগ্রহের তারিখ ১৯ সেপ্টেম্বর ২০১৪।
3. ↑  "Meet Padma Shri HC Verma, who struggled to pass in school, teaches India Physics today"। *Hindustan Times* (ইংরেজি ভাষায়)। ২০২০-০২-১০। সংগ্রহের তারিখ অক্টোবর ৪, ২০২১।
4. ↑  "Azad honour for physics teacher"। *www.telegraphindia.com*। সংগ্রহের তারিখ অক্টোবর ৪, ২০২১।
5. ↑  "Padma Awards | Interactive Dashboard"। *www.dashboard-padmaawards.gov.in* (ইংরেজি ভাষায়)। ১ ফেব্রুয়ারি ২০২২ তারিখে মূল থেকে আর্কাইভ করা। সংগ্রহের তারিখ অক্টোবর ৪, ২০২১।
6. ↑  Singh, Jitender। "Biography of Dr. H. C. Verma"। *www.concepts-of-physics.com*। ১১ এপ্রিল ২০১৬ তারিখে মূল থেকে আর্কাইভ করা। সংগ্রহের তারিখ ২ এপ্রিল ২০১৬।
7. ↑  Verma, H C। "Prof. H C Verma"। *H C Verma*। সংগ্রহের তারিখ ১০ এপ্রিল ২০১৮।
দুটি ভিন্ন আকারের মাসিক কাপ
 ব্যবহারের পরে একটি ভরা মাসিক কাপ
**মাসিক কাপ** হল একটি মাসিক স্বাস্থ্যবিধি ডিভাইস যা মাসিকের সময় যোনিতে ঢোকানো হয়। এর উদ্দেশ্য হল মাসিক তরল সংগ্রহ করা (অন্যান্য তরলের সাথে মিশ্রিত জরায়ুর আস্তরণ থেকে রক্ত)। মাসিক কাপ সাধারণত নমনীয় মেডিকেল গ্রেড সিলিকন, ল্যাটেক্স, বা একটি থার্মোপ্লাস্টিক আইসোমার দিয়ে তৈরি। এগুলো একটি স্টেম বা একটি রিংয়ের সঙ্গে একটি ঘন্টার মত আকৃতির হয়। স্টেমটি সন্নিবেশ এবং অপসারণের জন্য ব্যবহৃত হয় এবং ঘণ্টার আকৃতির কাপটি জরায়ুর ঠিক নীচে যোনি প্রাচীরের বিরুদ্ধে সিল করে এবং মাসিক তরল সংগ্রহ করে। এটি ট্যাম্পন এবং মাসিক প্যাডের বিপরীতে, যা পরিবর্তে তরল শোষণ করে।  

প্রতি ৪-১২ ঘন্টা (প্রবাহের পরিমাণের উপর নির্ভর করে), কাপটি সরানো হয়, খালি করা হয়, ধুয়ে ফেলা হয় এবং পুনরায় প্রবেশ করানো হয়। প্রতিটি পিরিয়ডের পরে, কাপ পরিষ্কার করা প্রয়োজন।  একটি কাপ ১০ বছর পর্যন্ত পুনঃব্যবহারযোগ্য হতে পারে,  তাদের দীর্ঘমেয়াদী খরচ নিষ্পত্তিযোগ্য ট্যাম্পন বা প্যাডের তুলনায় কম হয়, যদিও প্রাথমিক খরচ বেশি। যেহেতু মাসিক কাপগুলি পুনঃব্যবহারযোগ্য, তাই তারা ট্যাম্পন এবং প্যাডের তুলনায় কম কঠিন বর্জ্য তৈরি করে, উভয় পণ্য থেকে এবং তাদের প্যাকেজিং থেকে।  বেশিরভাগ মাসিক কাপ মার্কা একটি ছোট এবং একটি বড় আকারে বিক্রি করে। কিছু মাসিক কাপ বর্ণহীন এবং স্বচ্ছ হয়, তবে বেশ কয়েকটি মার্কা রঙিন কাপও অফার করে। 

সঠিকভাবে ব্যবহার করা হলে মাসিক কাপ সাধারণত ফুটো হয় না, যদিও ভুল বসানো বা অপর্যাপ্ত কাপের আকারের জন্য কিছু মহিলার ফুটো হতে পারে।  মাসিক কাপ অন্যান্য মাসিক পণ্যগুলির একটি নিরাপদ বিকল্প; বিষাক্ত শক সিন্ড্রোম সংক্রমণের ঝুঁকি প্যাড বা ট্যাম্পনের তুলনায় মাসিক কাপের সাথে সমান বা কম।

আরো দেখুন
---------

* সার্ভিকাল ক্যাপ
* ডায়াফ্রাম (গর্ভনিরোধক)
* মাসিক স্বাস্থ্যবিধি দিবস
* পিরিয়ড প্যান্টি

তথ্যসূত্র
---------

1. ↑  Elizabeth Gunther Stewart, Paula Spencer: *The V Book: A Doctor's Guide to Complete Vulvovaginal Health*, Bantam Books, 2002, Seiten 96 und 97, আইএসবিএন ০-৫৫৩-৩৮১১৪-৮.
2. ↑  Leslie Garrett, Peter Greenberg: *The Virtuous Consumer: Your Essential Shopping Guide for a Better, Kinder and Healthier World*, New World Library, 2007, Seiten 17 bis 19, আইএসবিএন ১-৯৩০৭২২-৭৪-৫.
3. ↑  Hillard, Paula J. Adams; Hillard, Paula Adams (২০০৮)। *The 5-minute Obstetrics and Gynecology Consult* (ইংরেজি ভাষায়)। Lippincott Williams & Wilkins। পৃষ্ঠা 322। আইএসবিএন 978-0-7817-6942-6।
4. 1 2 3 4  van Eijk AM, Zulaika G, Lenchner M, Mason L, Sivakami M, Nyothach E, Unger H, Laserson K, Phillips-Howard PA (আগস্ট ২০১৯)। "Menstrual cup use, leakage, acceptability, safety, and availability: a systematic review and meta-analysis": e376–e393। ডিওআই:10.1016/S2468-2667(19)30111-2। পিএমআইডি 31324419। পিএমসি 6669309 অবাধে প্রবেশযোগ্য।
5. ↑  Parker, Erin (২৮ জুলাই ২০২০)। "These Period Cup Reviews Might Convince You to Ditch Pads and Tampons for Good"। *Glamour* (ইংরেজি ভাষায়)। সংগ্রহের তারিখ ২০২১-০৪-১০।
**হরিশচন্দ্র পাঠ** বাংলাদেশের নীলফামারী জেলার জলঢাকা উপজেলার খুটামারা ইউনিয়নের একটি গ্রাম। একে সেখানকার রাজা হরিশচন্দ্রের নাম অনুসারে গ্রামটির নামকরণ করা হয়। রাজা হরিশচন্দ্র দানবীর হিসেবে পরিচিত ছিলেন। এ অঞ্চলে তাকে নিয়ে অনেক পালাগান, যাত্রাপালা রচিত হয়েছে। কথিত আছে রাজা হরিশ্চন্দ্রের কন্যা অধুনা’র সাথে রাজা গোপী চন্দ্রের বিয়ে হয়। তৎকালীন প্রথা অনুসারে গোপী চন্দ্র দান হিসেবে তার ছোট শ্যালিকা পদুনাকেও পান। এ নিয়েও অনেক গল্প প্রচলিত আছে। হরিশচন্দ্র পাঠ গ্রামে অনেক প্রাচীন ধ্বংসাবশেষ আজও তার স্মৃতি বহন করছে। হরিশচন্দ্রের শিবমন্দিরে বছরে ৩টি উৎসব এই মন্দিরকে ঘিরে বেশ ধুমধাম করে পালিত হয়।

প্রত্নতত্ত্ব নিদর্শন
--------------------

হরিশচন্দ্র পাঠ গ্রামে একটি প্রত্নতত্ত্ব নিদর্শন স্থান রয়েছে। এই নির্মাণাধীন জায়গাটি সংস্কারের অভাবে অনাদর অবহেলায় নুইয়ে পড়ে আছে। জায়গাটি দেখলে একটি মাটির স্তর বলে মনে হয়। প্রাথমিক অবস্থায় এ মাটির স্তরটি ৫০-৬০ ফুট উপরে ছিল, কিন্তু ধীরে ধীরে এর উচ্চতা কমে বর্তমানে ১০ ফুট এসেছে। এই স্থানটিতে রাজা হরিশচন্দ্র, একটি শিবমন্দির নির্মাণ করছিলেন, কিন্তু তার মৃত্যুতে মন্দিরের কাজ তিনি সমাপ্ত করতে পারেননি। তার এই অসমাপ্ত কাজকে সমাপ্ত করার লক্ষ্যে স্থানীয় হিন্দু সম্প্রদায় প্রাণপণ চেষ্টা করে যাচ্ছেন। কথিত আছে, মন্দির কিংবা তার আশপাশে এক টুকরো মাটি, ইট বা পাথর স্পর্শ করতে পারে না। এ জায়গাতে ছড়িয়ে ছিটিয়ে রয়েছে অসংখ্য ইট বা পাথর। কিন্ত এক টুকরো ইট নিয়ে যাওয়ার ক্ষমতা কারও শক্তি নেই। কারণ কোন ব্যক্তি ইট বা পাথর নিয়ে গেলে, তার নাক মুখ দিয়ে রক্তপাত হয়ে মৃত্যুর কোলে ঢলে পড়ে। প্রাথমিক অবস্থায় বেশ বিষ্ণুমূর্তিসহ অসংখ্য মূতি ছিল বলে জানা যায়।

ব্রিটিশ সরকারের আমলে এখানে খননের জন্য ১২৫ জনকে নিয়োগও দেওয়া হয়। এদের মধ্যে ছিলেন দেশি- বিদেশি বৈজ্ঞানিক, সেনাবাহিনী ও পুলিশ। দীর্ঘ সময় খনন কাজের পরে তৃতীয় দিন তারা একটি দরজার মুখ দেখতে পান। খুঁজে পাওয়া মন্দিরের দরজা দিয়ে কর্মরত ৮ ব্যক্তি ভিতরে প্রবেশ করে। কিন্তু তারা ভিতরে ঢুকতেই মন্দিরের দরজা বন্ধ হয়ে যায়। এতে খননকারী দল ঘাবড়ে যায় এবং পরের দিন খননে কাজ বন্ধ করে চলে যায়। সেই ৮ জন ব্যক্তির ভাগ্যে কি ঘটে ছিল, তা আজও জানা যায়নি। তারপর থেকে এ মন্দিরের আর কোন সংস্কার কাজ করা হয়নি।

তথ্যসূত্র
---------

1. ↑  "উপজেলার দর্শনীয় স্থান"। ১০ সেপ্টেম্বর ২০১৩ তারিখে মূল থেকে আর্কাইভ করা। সংগ্রহের তারিখ ১৩ আগস্ট ২০১২।
**তানভীর মুহাম্মদ ত্বকী হত্যাকান্ড** ২০১৩ সালের ৬ মার্চ বাংলাদেশের নারায়ণগঞ্জে সংঘটিত একটি বহুল আলোচিত হত্যাকাণ্ড।

প্রেক্ষাপট
----------

২০১৩ সালের ৬ মার্চ নারায়ণগঞ্জের সুধীজন পাঠাগারে প্রতিদিনের মতো সেদিনও যাচ্ছিল তানভীর মুহাম্মদ ত্বকী। খুনি সন্ত্রাসী গোষ্ঠী পথ থেকে তাকে তুলে নিয়ে যায় তাদের টর্চার সেলে। বহুজন মিলে এই কিশোরের ওপর অনেকভাবে ক্রমাগত নির্যাতন করেছে। একসময় তানভীর মুহাম্মদ ত্বকী নিহত হলে তাকে ভাসিয়ে দেয় শীতলক্ষ্যা নদীতে।

প্রতিক্রিয়া
------------

ত্বকী হত্যার পর প্রবল আন্দোলন হয় সারাদেশে। আন্দোলনের চাপে সরকারী তদন্তকারী সংস্থা দ্রুত তদন্তে নামে।

তদন্ত
-----

খুনের এক বছরের মাথায় ২০১৪ সালে ত্বকী হত্যা মামলার তদন্তকারী সংস্থা হত্যার বিষয়ে বিস্তারিত তদন্ত করে তা সংবাদ সম্মেলনের মাধ্যমে প্রকাশ করে। তবে এ হত্যা তদন্ত এবং অভিযোগপত্র আদালতে পেশ করা হয়নি।

আরও দেখুন
---------

* নুসরাত জাহান রাফি হত্যাকাণ্ড
* তনু হত্যাকাণ্ড
* মাহমুদা খানম মিতুকে খুন

তথ্যসূত্র
---------

1. ↑  "ত্বকী হত্যা: সরকার কেন খুনিদের রক্ষায় দাঁড়ায়"। *prothomalo.com*। ৬ মার্চ ২০২৩। সংগ্রহের তারিখ মার্চ ৬, ২০২৩।
2. ↑  "ত্বকী হত্যা: দুর্বৃত্ততোষণ ও বিচারহীনতার ব্যাকরণ"। *prothomalo.com*। ৬ মার্চ ২০২২। সংগ্রহের তারিখ মার্চ ৬, ২০২৩।
3. ↑  "ত্বকী হত্যার বিচার না হওয়া পর্যন্ত রাজপথে থাকার প্রত্যয়"। *thedailystar.net*। মার্চ ৬, ২০২৩। সংগ্রহের তারিখ মার্চ ৬, ২০২৩।
**বড়দিনের প্রাক্কাল** বলতে বড়দিনের আগের দিন, বিশেষত বড়দিনের আগের সন্ধ্যাটিকে বোঝানো হয়। বড়দিন হল যিশুখ্রিস্টের জন্ম উদযাপনকারী দিবস, যা সারা বিশ্ব জুড়ে পালন করা হয়। যিশুখ্রিস্ট ঠিক কোন্‌ তারিখে জন্ম নিয়েছিলেন, তা নিয়ে নিশ্চিত হওয়া সম্ভব হয়নি। তবে ৩৫০ খ্রিস্টাব্দ থেকে পুণ্যপিতা (পোপ) ১ম জুলিয়াসের নির্দেশ অনুযায়ী খ্রিস্টান মন্ডলীগুলি ২৫শে ডিসেম্বর তারিখের দিবসটিকে প্রতীকীভাবে খ্রিস্টের জন্মবার্ষিকী তথা বড়দিন হিসেবে পালন করে আসছে। বড়দিনের প্রাক্কাল হল ২৪শে ডিসেম্বর। অনেক দেশে বড়দিনের প্রাক্কালটিকেও পূর্ণ বা আংশিক ছুটির দিন হিসেবে পালন করা হয়। খ্রিস্টীয় ধর্মাবলম্বীদের জন্য গুরুত্বপূর্ণ এই দুইটি দিনকে একত্রে সাংস্কৃতিক দৃষ্টিতেও পশ্চিমা বিশ্বের সবচেয়ে গুরুত্বপূর্ণ উৎসব-পর্ব হিসেবে গণ্য করা হয়।

খ্রিস্টধর্মের পশ্চিমী ধারাগুলিতে বহুদিন ধরেই বড়দিনের প্রাক্কালেই বড়দিনের উৎসব শুরু হওয়ার চল। এর একটি কারণ হল খ্রিস্টীয় যাজকীয় দিবস সূর্যাস্তের সাথে সাথেই শুরু হয়ে যায়; সূর্যাস্তের সাথে সাথে দিবস শুরু করার এ প্রথাটি ইহুদী ঐতিহ্য থেকে এসেছে। এছাড়া খ্রিস্টধর্মের ধর্মগ্রন্থ বাইবেলে বিশ্বসৃষ্টির যে কাহিনী আছে, তাতে বলা হয়েছে "সন্ধ্যা হল এবং এরপর সকাল হল। এই হল প্রথম দিন।" খ্রিস্টধর্মের অনেক মন্ডলী বড়দিনের প্রাক্কালেই গির্জার ঘণ্টা বাজিয়ে থাকে ও সেই সন্ধ্যাতেই বিশেষ প্রার্থনাসভার আয়োজন করে থাকে। খ্রিস্টীয় ঐতিহ্য অনুযায়ী যিশু রাত্রিতে জন্মগ্রহণ করেন। এ কারণে বড়দিনের প্রাক্কালে মধ্যরাত্রিতে বিশেষ প্রার্থনা তথা মাঝরাতের খ্রিস্টযোগ অনুষ্ঠিত হয়। বড়দিনের প্রাক্কালকে অনেক ভাষাতেই পবিত্র রাত্রি বা পুণ্য রাত্রি (যেমন জার্মান ভাষায় "হাইলিগে নাখ্‌ট" Heilige Nacht; স্পেনীয় ভাষায় "নোচেবুয়েনা" Nochebuena) নামে ডাকা হয়। ইংরেজি ভাষাতে একে সাধারণত "ক্রিসমাস ইভ" (Christmas Eve) নামে ডাকা হয়।

খ্রিস্টধর্মের প্রাক্কালে অনেক সাংস্কৃতিক প্রথার প্রচলন আছে। যেমন ঐ সন্ধ্যায় পরিবার ও বন্ধুবান্ধবেরা একত্রিত হয়, বড়দিনের স্তবগান গাওয়া হয়, বড়দিনের বৃক্ষ, আলোকসজ্জা ও অন্যান্য অলঙ্করণ করা হয়। এদিন পরিবার ও বন্ধুবান্ধব একে অপরকে মোড়কবন্দী উপহার প্রদান করে থাকে, যেগুলি সবার সামনে খুলে গ্রহণ করা হয়।

তথ্যসূত্র
---------

1. ↑  Christmas as a Multi-faith Festival—BBC News. Retrieved 24 November 2011.
2. ↑  "Christmas is here- yet again!The Holy Land is unique in celebrating Christmas three times; on December 25th, January 6th and January 19th"। JPost।
3. ↑  Ramzy, John। "The Glorious Feast of Nativity:? 29 Kiahk? 25 December?"। Coptic Orthodox Church Network। সংগ্রহের তারিখ ১৭ জানুয়ারি ২০১১।
**পশ্চিম ইয়র্কশায়ার** হল ইংল্যান্ডের একটি মহানগর ও আনুষ্ঠানিক কাউন্টি। এটি একটি অভ্যন্তরীণ ওআপেক্ষিকভাবে উচ্চভূমি কাউন্টি, যেখানে পেনিনস মুরস নেওয়ার সময় পূর্বমুখী উপত্যকা রয়েছে। পশ্চিম ইয়র্কশায়ার স্থানীয় সরকার আইন ১৯৭২ পাসের পর ১৯৭৪ সালে একটি মহানগর কাউন্টি হিসাবে অস্তিত্বে আসে এবং এর জনসংখ্যা ২.৩ মিলিয়ন।

ওয়েস্ট ইয়র্কশায়ার পাঁচটি মহানগর বরো (ব্র্যাডফোর্ড, ক্যাল্ডারডেল, কির্কলিস, সিটি অফ লিডস এবং সিটি অফ ওয়েকফিল্ড) নিয়ে গঠিত এবং দক্ষিণে ডার্বিশায়ার কাউন্টি, দক্ষিণ-পশ্চিমে গ্রেটার ম্যানচেস্টার, পশ্চিম ও উত্তরে ল্যাঙ্কাশায়ার, উত্তর ও পূর্বে উত্তর ইয়র্কশায়ার এবং দক্ষিণ ও দক্ষিণ-পূর্বে দক্ষিণ ইয়র্কশায়ারের সীমানা দ্বারা সীমাবদ্ধ রয়েছে।

শতাব্দী ধরে মানুষকে আকৃষ্টকারী শক্তিশালী কয়লা, উল ও লোহা আকরিক শিল্পের অবশিষ্টাংশগুলি কাউন্টিতে রয়ে গেছে, এবং এটি ভবন ও স্থাপত্যে দেখা যায়। প্রধান রেলপথ ও দুটি প্রধান মোটরওয়ে কাউন্টিকে অতিক্রম করে, যেখানে লিডস ব্র্যাডফোর্ড আন্তর্জাতিক বিমানবন্দরও রয়েছে।

পশ্চিম ইয়র্কশায়ার ইয়র্কশায়ার শহুরে এলাকাকে অন্তর্ভুক্ত করে, যেটি ইয়র্কশায়ারের ঐতিহাসিক কাউন্টির সীমানার মধ্যে সবচেয়ে বড় ও সবচেয়ে বেশি নির্মিত শহুরে এলাকা।

তথ্যসূত্র
---------

1. ↑  "নং. 62943"। *দ্যা লন্ডন গেজেট* (ইংরেজি ভাষায়)। ১৩ মার্চ ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  Arnold-Baker, C. *Local Government Act 1972*, (1973)
**বড়পুকুরিয়া কোল মাইনিং কোম্পানী লিমিটেড** বাংলাদেশের রাষ্ট্রীয় মালিকানাধীন একটি কোম্পানী। কোম্পানিটি দিনাজপুর জেলার চৌহাটি গ্রামে অবস্থিত।

ইতিহাস
------

বাংলাদেশ ভূতাত্ত্বিক জরিপ অধিদপ্তর (জিএসবি) কর্তৃক ১৯৮৫ সালে বড়পুকুরিয়া কয়লা ক্ষেত্র আবিষ্কার করা হয়। পরবর্তীতে চাইনিজ কোম্পানি সিএমসি-এর সাথে ৭ ফেব্রুয়ারী, ১৯৯৪ সালে খনি উন্নয়নের জন্য টার্ন-কি ভিত্তিতে একটি চুক্তি স্বাক্ষরিত হয়। এই চুক্তির কার্যক্রম সেপ্টেম্বর, ২০০৫ হতে শুরু হয় এবং আগস্ট, ২০১১ সালে শেষ হয়। উক্ত সময়ের আওতায় ৩.৬৫১ মিলিয়ন মেট্রিক টন কয়লা সেন্ট্রাল পার্ট হতে উত্তোলন করা হয়।  

একই কোম্পানির সাথে ৭২ মাস মেয়াদী দ্বিতীয় চুক্তি স্বাক্ষরিত হত। চুক্তির কার্যক্রম ১১ আগস্ট, ২০১১ হতে শুরু হয় এবং ১০ আগস্ট, ২০১৭ সালে শেষ হয়। উক্ত সময়ের মধ্যে ৫.৫০৪ মিলিয়ন মেট্রিক টন কয়লা সেন্ট্রাল পার্ট হতে উত্তোলন করা হয়। 

পরবর্তীতে ৪৮ মাস মেয়াদী তৃতীয় আরেকটি চুক্তি স্বাক্ষরিত হয়। চুক্তির কার্যক্রম ১১ আগস্ট, ২০১৭ হতে শুরু হয় এবং ১০ আগস্ট, ২০২১ এ শেষ হয়। উক্ত চুক্তির আওতায় জুন ২০২০ পর্যন্ত ২.৩৭৭ মিলিয়ন মেট্রিক টন কয়লা সেন্ট্রাল পার্ট হতে উত্তোলন করা হয়।

ভূতাত্ত্বিক অবস্থা
------------------

বড়পুকুরিয়া কোল বেসিনের বিস্তৃতি ৬.৬৮ বর্গকিলোমিটার। এই বেসিনে কয়লার মোট মজুদ ৩৯০ মিলিয়ন মেট্রিক টন। 
বড়পুকুরিয়া কয়লা খনি হতে প্রাপ্ত কয়লার মান উচ্চ উদ্ধায়ী বিটুমিনাস শ্রেণী হতে সাব বিটুমিনাস শ্রেণীর অন্তর্গত। যার মূল উপাদান হচ্ছে ফিক্সড কার্বন-৪৮.৪০%, এ্যাশ- ১২.৪০%, ভোলাটাইল মেটার-২৯.২০%, মোট ময়েশ্চার-১০%, ক্ষতিকারক উপাদান সালফারের পরিমাণ-০.৫৩% এবং তাপ দহন ক্ষমতা-১১,০৪০ বিটিউ পার পাউন্ড।

এক নজরে
-------


| আইটেম | বিবরণ |
| --- | --- |
| অবস্থান | বড়পুকুরিয়া, চৌহাটি, পার্বতীপুর, দিনাজপুর |
| আবিষ্কারের বছর | ১৯৮৫ সালে জিএসবি কর্তৃক জিডিএইচ-৩৮ নং বোরহোলে |
| লিজকৃত এরিয়া | ১০.৫০ বর্গ কিলোমিটার |
| মজুদের পরিমাণ | ৩৯০ মিলিয়ন মেট্রিক টন |
| অক্সিলিয়ারী শ্যাফট গভীরতা | ৩২০ মিটার |
| মেইন শ্যাফট গভীরতা | ৩২৬ মিটার |

আরও দেখুন
---------

* পেট্রোবাংলা;
* বিদ্যুৎ, জ্বালানি ও খনিজ সম্পদ মন্ত্রণালয়

তথ্যসূত্র
---------

1. ↑  "যোগাযোগ"। *bcmcl.org.bd*। ২০২২-০৮-১৪ তারিখে মূল থেকে আর্কাইভ করা। সংগ্রহের তারিখ ২০২২-০৮-১৪।
2. ↑  "এক নজরে"। *bcmcl.org.bd*। সংগ্রহের তারিখ ২০২২-০৮-১৪।
**টাইরিক কুয়ান মিচেল** (ইংরেজি: Tyrick Mitchell, ইংরেজি উচ্চারণ: /tˈa͡ɪɹɪk mˈɪt͡ʃə͡l/; জন্ম: ১ সেপ্টেম্বর ১৯৯৯; **টাইরিক মিচেল** নামে সুপরিচিত) হলেন একজন ইংরেজ পেশাদার ফুটবল খেলোয়াড়। তিনি বর্তমানে ইংরেজ ক্লাব ক্রিস্টাল প্যালেস এবং ইংল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত বাম পার্শ্বীয় রক্ষণভাগের খেলোয়াড় হিসেবে খেলেন।

টাইরিক ২০২২ সালে ইংল্যান্ডের হয়ে আন্তর্জাতিক পর্যায়ে অভিষেক করেছেন; ইংল্যান্ডের জার্সি গায়ে তিনি এপর্যন্ত ২ ম্যাচে অংশগ্রহণ করেছেন।

প্রারম্ভিক জীবন
---------------

টাইরিক কুয়ান মিচেল ১৯৯৯ সালের ১লা সেপ্টেম্বর তারিখে ইংল্যান্ডের ব্রেন্টে জন্মগ্রহণ করেছেন এবং সেখানেই তার শৈশব অতিবাহিত করেছেন।

আন্তর্জাতিক ফুটবল
-----------------

২০২২ সালের ২৬শে মার্চ তারিখে, ২২ বছর, ৬ মাস ও ২৫ দিন বয়সে, বাম পায়ে ফুটবল খেলায় পারদর্শী টাইরিক সুইজারল্যান্ডের বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে ইংল্যান্ডের হয়ে অভিষেক করেছেন। উক্ত ম্যাচের ৬১তম মিনিটে রক্ষণভাগের খেলোয়াড় লুক শের বদলি খেলোয়াড় হিসেবে তিনি মাঠে প্রবেশ করেছিলেন; ম্যাচে তিনি ২৩ নম্বর জার্সি পরিধান করে বাম পার্শ্বীয় রক্ষণভাগের খেলোয়াড় হিসেবে খেলেছিলেন। ম্যাচটি ইংল্যান্ড ২–১ গোলের ব্যবধানে জয়লাভ করেছিল। ইংল্যান্ডের হয়ে অভিষেকের বছরে টাইরিক সর্বমোট ২ ম্যাচে অংশগ্রহণ করেছেন।

পরিসংখ্যান
----------

### আন্তর্জাতিক

*২৫ নভেম্বর ২০২২ পর্যন্ত হালনাগাদকৃত।*

| দল | সাল | ম্যাচ | গোল |
| --- | --- | --- | --- |
| ইংল্যান্ড | ২০২২ | ২ | ০ |
| সর্বমোট | ২ | ০ |

তথ্যসূত্র
---------

1. ↑
2. ↑
3. ↑
4. ↑

বহিঃসংযোগ
---------


উইকিমিডিয়া কমন্সে **টাইরিক মিচেল** সংক্রান্ত মিডিয়া রয়েছে।

* সকারওয়েতে টাইরিক মিচেল (ইংরেজি) উইকিউপাত্তে এটি সম্পাদনা করুন
* সকারবেসে টাইরিক মিচেল (ইংরেজি) উইকিউপাত্তে এটি সম্পাদনা করুন
* বিডিফুটবলে টাইরিক মিচেল (ইংরেজি) উইকিউপাত্তে এটি সম্পাদনা করুন
* ইইউ-ফুটবলে টাইরিক মিচেল (ইংরেজি) উইকিউপাত্তে এটি সম্পাদনা করুন
* ট্রান্সফারমার্কেটে টাইরিক মিচেল (ইংরেজি) উইকিউপাত্তে এটি সম্পাদনা করুন
* ওয়ার্ল্ডফুটবল.নেটে টাইরিক মিচেল (ইংরেজি) উইকিউপাত্তে এটি সম্পাদনা করুন
* ইএসপিএন এফসিতে টাইরিক মিচেল (ইংরেজি) উইকিউপাত্তে এটি সম্পাদনা করুন
* ন্যাশনাল-ফুটবল-টিমস.কমে টাইরিক মিচেল (ইংরেজি) উইকিউপাত্তে এটি সম্পাদনা করুন
**বড়পেটা জেলা** (অসমীয়া: বৰপেটা জিলা) আসামের প্ৰশাসনিক জেলা সমূহের ভিতর একটি উল্লেখযোগ্য জেলা। জেলাটির সদর কাৰ্যালয়সমূহ বড়পেটাতে অবস্থিত। জেলাটি আসামের মোট ৩২৪৫ বৰ্গ কিলোমিটার এলাকা নিয়ে গঠিত এবং জনসংখ্যা ১,৬৯৩,১৯০ জন (২০১১ সালের জনগণনা অনুসারে)। ২০২০ খ্রিস্টাব্দে জেলাটি থেকে নতুন বাজালী জেলা গঠন করা হয়৷

ইতিহাস
------

অবিভক্ত কামরূপ জেলাকে বিভক্ত করে ১৯৮৩ সালে বড়পেটা জেলাটি গঠন করা হয়েছিল। ব্ৰিটিশ শাসনামলে ১৮৪১ সালে অসামরিক মহকুমা সৃষ্টি হয়েছিল, জ’ন্‌ বাটলর প্ৰথম প্ৰশাসনিক বিষয়ে আছিল পুর্বের মহকুমাতে। বৰ্তমানের জেলাটির দুটি মহকুমা হয়েছে বড়পেটা এবং বজালী। ২০০৪ সালের ১ জুন নতুন করে এটি গঠন হয়েছে বাক্সা জেলার কেইবাটাও অঞ্চল এর পাশে।

ভূগোল
-----

বড়পেটা জেলার দক্ষিণে বয়ে গেছে ব্রক্ষ্মপুত্র নদ ।

### জেলার গুৰুত্বপূৰ্ণ স্থাপনা

অৰ্থনীতি
--------

মহকুমা
------

1. বরপেটা
2. মৈরামারা

জনবৈশিষ্ঠ্য
-----------

ভৌগোলিক অবস্থিতি এবং ভুখণ্ড
---------------------------

আসামের এই জেলার মোট আয়তন ৩২৪৫ বৰ্গ কিলোমিটার। বরপেটা জেলার উত্তরে ভুটান পাহাড়, পূবে নলবাড়ি জেলা,দক্ষিণে কামরূপ এবং গোয়ালপাড়া, পশ্চিমে বঙাইগাঁও জেলা। বড়পেটা জেলার অবস্থিতি হ’ল ২৬ ডিগ্ৰী ০৫ মিনিট উত্তর এবং ২৬ ডিগ্ৰী ৫৯ মিনিট উত্তর অক্ষাংশ এবং ৯০ ডিগ্ৰী ৩৯ মিনিট পূর্ব থেকে ৯১ ডিগ্ৰী ১৭ মিনিট পূর্ব দ্ৰাঘিমাংশ পর্যন্ত।

জলবায়ু
-------

তথ্যসূত্ৰ
---------

1. 1 2  Law, Gwillim (২০১১-০৯-২৫)। "Districts of India"। *Statoids*। ২০১০-১১-২৯ তারিখে মূল থেকে আর্কাইভ করা। সংগ্রহের তারিখ ২০১১-১০-১১।

বহি:সংযোগ
---------

* বরপেটা জিলার সরকারি ওয়েবসাইট
**ক্লাইড এবং উইলিস** (ব্রিটিশ ইংরেজি ভাষা: **The Clyde and Willis Show**)একটি আমেরিকান 3D অ্যানিমেটেড কমেডি কার্টুন যা ৩১ জানুয়ারি, ২০১৭ তারিখে ইউটিউবে প্রচারিত হয়। অ্যানিমেটেড শো ফ্ল্যাশ এবং 3D অ্যানিম্যান্ট, অ্যান্ড্রু হেন্ড্রিক উইলসন দ্বারা তৈরি করা হয়েছিল। এই শোটি ইংল্যান্ডের দুই বন্ধুকে অনুসরণ করে, যা আমেরিকাতে চলে যায়, তাদের নাম হল ক্লাইড হ্যারিসন এবং উইলিস হেনিংগ।

তারা পাগল এডভেন্ঞার ট্যুরিজম উপর যান। শো স্টিফেন জি এন্ডারসনকে ক্লেড হ্যারিসনের কন্ঠস্বর এবং অ্যান্ড্রু উইলসনের উইলিস হেন্জিনের কণ্ঠের কথা উল্লেখ করেছেন, সম্প্রতি নিউইয়র্কের ব্র্যাডবেরি টাউন শহরে বসবাসকারী দুজন বন্ধু, তারা পূর্বে মার্কিন যুক্তরাষ্ট্রের মিসিসিপি, গুটেনন সিটিতে বসবাস করত। আমেরিকা যাওয়ার আগে, তারা ইংল্যান্ডে লন্ডনে বসবাস করত।

সিরিজের কিছু ছোটখাট অক্ষর রয়েছে। ক্লাইড ও উইলিসের সেরা বন্ধু ইউরোপ, জ্যাকব জনসন। ইয়াকুব একটি clumsy 16 বছর বয়েসী বুদ্ধি যিনি একটি jerk কখনও কখনও হয়। শো এর বিবৃতি জননী সাংবাদিক। তিনি একটি গল্প লেখক, এবং বেশিরভাগ সাংবাদিক হিসাবে পরিচিত। তিনি ক্লেড এবং উইলিসের গল্প তৈরি করেছেন এমন ব্যক্তি হিসেবেও পরিচিত।

যেহেতু, জনি এছাড়াও বারকির নামে একটি পোষা কুকুর রয়েছে, একটি কুকুর মনে করে যে জনি একটি বোকা। শো ব্যর্থ হয় নিকটোনস নেটওয়ার্ক পাইলটদের অংশ। এটি দ্বিতীয় অ্যানিমেটেড ইন্টারনেট ওয়েব সিরিজ, যা ওয়েইনকে স্বাগত জানায়।

এটি 3 ডি CGI এ অ্যানিমেটেড ছিল নিকোলডিয়ান কার্টুনগুলির একটি হিসাবে পরিচিত। ২010 সালের ২0 ফেব্রুয়ারি, নিকোলডিয়ানের রাষ্ট্রপতি সিমা জারঘামি কর্তৃক আনুষ্ঠানিকভাবে এই শোটি বাতিল করা হয়।

প্রতিজ্ঞা
---------

### অক্ষর

এই সিরিজটি দুটি বাড়িতে এবং একই বাড়িতে বসবাসকারী রুমমেটদের প্রায় স্পিন হয়, ক্লাইড এবং উইলিস। ক্লিড হ্যারিসন, ব্র্যাডবারি উচ্চের 16 বছরের একটি ছাত্রী এবং তার সেরা বন্ধু উইলিসের সাথে বসবাস করেন। উইলিস, তিনি ক্লডের চেয়ে অনেক বেশি স্মার্ট, এবং কখনও কখনও তিনি রাগ করেছেন যখন তিনি একটি বিশাল বোকা।

অনুপ্রেরণা
----------

আরো ক্লায়দ এবং উইলিসকে অনুপ্রাণিত শো হল রেন অ্যান্ড স্টিমপি শো। অ্যান্ড্রু ঘোষণা করেন যে ক্লিডি এবং উইলিগুলি রেন এবং স্টিম্পির মানব সংস্করণগুলির উপর ভিত্তি করে তৈরি, ক্লিডি রেন এবং উইলিস স্টিমপি। তিনি রেন এবং স্টিম্পির মতই একটি রেজাল্ট মুড আছে। রকো এর আধুনিক জীবনের এই দ্বিতীয় প্রেরণায় অনুপ্রাণিত হয়। নোংরা জঘন্য এবং যৌন প্রচারণা রকো এর আধুনিক জীবনে ব্যবহৃত বুদ্ধি এবং যৌন হয়রানি হয়, এবং এই নিকোলডিয়ন ক্লড এবং উইলিগুলিকে বাতিল করে দিয়েছে।

বাতিলের
-------

অনেকেই বলেছে যে এটি কেন বাতিল করা হয়েছিল কারণ এটি নিকোডডিয়ানের জন্য কোন ধরনের শো নয়, এবং সেখানে অনেক অপমানজনক যৌন সংশয় রয়েছে যা শিশুদের জন্য নয়, যেমন রেণ ও স্টিম্পিকে 1995 সালে বাতিল করা হয়েছিল।

সিনেমা
------

শো এর স্রষ্টা অ্যান্ড্রু উইলসন ঘোষণা করেন যে ১২ মে, ২০১৭ তারিখে শো সম্পর্কে একটি সিনেমা হবে, এবং এটি ১৬ মার্চ, ২০২১ এ মুক্তি পাবে। চলচ্চিত্রটির নাম ছিল "ক্লাইড ও উইলিস: টাইম ট্রাভেল"। ছবিটি ১৬ মার্চ, ২০২১ তারিখে মার্কিন যুক্তরাষ্ট্র বিশ্বব্যাপী প্রকাশ করা হবে এবং ২৪ শে ফেব্রুয়ারি, ২০২১ তারিখে।
**শিবলী জাতীয় কলেজ** হলো ভারতের উত্তরপ্রদেশের আজমগড়ের একটি শিক্ষা প্রতিষ্ঠান।

এটি মূলত ইতিহাসবিদ, শিক্ষাবিদ এবং সমাজ সংস্কারক আল্লামা শিবলী নোমানী দ্বারা ১৮৮৩ সালে জাতীয় বিদ্যালয় হিসাবে প্রতিষ্ঠিত হয়। শিবলী ছিলেন একজন মহান শিক্ষাবিদ এবং দীর্ঘকাল ধরে ভারতের আলীগড় মুসলিম বিশ্ববিদ্যালয়ের প্রতিষ্ঠাতা ও সুপরিচিত পণ্ডিত সৈয়দ আহমদ খানের সহচর ও উপদেষ্টা। শিবলী নোমানীর এই জাতীয় বিদ্যালয়টি ১৮৮৭ সালে মধ্যম স্কুলে, ১৮৯৫ সালে উচ্চবিদ্যালয়ে এবং ১৯৪২ সালে উচ্চমাধ্যমিক কলেজে উন্নীত হয়। এছাড়াও এই কলেজটিকে ১৯৪৬ সালে ডিগ্রি কলেজের মর্যাদা দেওয়া হয়। শুরুতে কলেজটি আগ্রা বিশ্ববিদ্যালয়ের সাথে অধিভুক্ত ছিল এবং ১৯৫৬ সালে গোরখপুর বিশ্ববিদ্যালয় প্রতিষ্ঠিত হওয়ার পর সেই বিশ্ববিদ্যালয়ের সাথে যুক্ত করা হয়। এর প্রথম অধ্যক্ষ জনাব বশির আহমদ সিদ্দিকী শিক্ষানেতা হিসেবে এর ভাবমূর্তি উন্নীত করেন, তবে উচ্চ শিক্ষার কেন্দ্র হিসেবে এর প্রকৃত বিকাশ শুরু হয় ১৯৪৮ সালে শওকত সুলতান অধ্যক্ষ হিসেবে যোগ দেওয়ার পর থেকে। গোরখপুর বিশ্ববিদ্যালয়ের অনেক স্বর্ণপদক বিজয়ী শিবলী কলেজের ছাত্র ছিলেন। কলেজটিতে ১৯৭০ সালে বিজ্ঞান ও শিল্পকলার বিভিন্ন শাখায় স্নাতকোত্তর ক্লাস শুরু হয়। ১৯৮৮ সাল থেকে কলেজটি জৌনপুরের ভিবিএস পূর্বাঞ্চল বিশ্ববিদ্যালয়ের সাথে অধিভুক্ত হয় এবং এরপর থেকে এটি তার শৃঙ্খলা, উচ্চমান এবং উচ্চযোগ্য শিক্ষকদের জন্য বহুল পরিচিত। কলেজটিতে প্রায় দশ হাজার এবং প্রায় সমান সংখ্যক ছেলে ও মেয়ে শিক্ষার্থী রয়েছে।

কলেজের বিভাগসমূহ
----------------

**বিজ্ঞান অনুষদ**

উদ্ভিদবিদ্যা বিভাগ, রসায়ন বিভাগ, গণিত বিভাগ, পদার্থবিদ্যা বিভাগ, প্রাণিবিদ্যা বিভাগ এবং কম্পিউটার বিজ্ঞান বিভাগ।

**কলা অনুষদ**

ইংরেজি বিভাগ, ভূগোল বিভাগ, হিন্দি বিভাগ, দর্শন বিভাগ, মনোবিজ্ঞান বিভাগ। সমাজবিজ্ঞান বিভাগ, উর্দু বিভাগ, আরবি বিভাগ, প্রতিরক্ষা ও কৌশলগত অধ্যয়ন বিভাগ, অর্থনীতি বিভাগ, ইতিহাস বিভাগ, রাষ্ট্রবিজ্ঞান বিভাগ, শিক্ষা বিভাগ, ফারসি বিভাগ এবং সংস্কৃত বিভাগ।

**বাণিজ্য অনুষদ**

বাণিজ্য বিভাগ

**আইন অনুষদ**

আইন বিভাগ

**শিক্ষা অনুষদ**

শিক্ষক শিক্ষা বিভাগ (বি.এড)

তথ্যসূত্র
---------

বহিঃসংযোগ
---------

* প্রাতিষ্ঠানিক ওয়েবসাইট
**ক্লাইড গডফ্রে বাটস** (ইংরেজি: Clyde Butts; জন্ম: ৮ জুলাই, ১৯৫৭) গায়ানার পার্সেভারেন্স এলাকায় জন্মগ্রহণকারী কোচ, প্রশাসক ও সাবেক ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৮০-এর দশকের মাঝামাঝি সময়কালে সংক্ষিপ্ত সময়ের জন্যে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করেছেন।

ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা দলের প্রতিনিধিত্ব করেন। দলে তিনি মূলতঃ ডানহাতি অফ ব্রেক বোলার হিসেবে খেলতেন। এছাড়াও, নিচেরসারিতে ডানহাতে ব্যাটিং করতেন **ক্লাইড বাটস**।

প্রথম-শ্রেণীর ক্রিকেট
---------------------

১৯৮০-৮১ মৌসুম থেকে ১৯৯৩-৯৪ মৌসুম পর্যন্ত ক্লাইড বাটসের প্রথম-শ্রেণীর খেলোয়াড়ী জীবন চলমান ছিল। ১৪ মৌসুমব্যাপী প্রথম-শ্রেণীর খেলোয়াড়ী জীবন অতিবাহিত করেন। এ পর্যায়ে ৮৭টি প্রথম-শ্রেণীর খেলায় অংশ নেন। তৎসাথে সাতটি টেস্ট খেলেছিলেন তিনি।

খুব কম সময়েই সতীর্থ অফ স্পিনার রজার হার্পারের কারণে দলে ঠাঁই পেতেন। এছাড়াও, প্রতিপক্ষের ব্যাটিং প্রতিরোধে পেস আক্রমণের নিষ্ক্রিয়তায় বোলিংয়ের সুযোগ লাভ করতেন। প্রতি ১৫৫ বলে বা ২৬ ওভার পর উইকেট পেতেন।

ঘরোয়া পর্যায়ের ক্রিকেটে গায়ানা দলের পক্ষে ৬১টি প্রথম-শ্রেণীর খেলায় অংশ নিয়েছিলেন তিনি। প্রথম-শ্রেণীর ক্রিকেটে দলের তিনটি শিরোপা লাভে প্রভূতঃ ভূমিকা রাখেন।

আন্তর্জাতিক ক্রিকেট
-------------------

সমগ্র খেলোয়াড়ী জীবনে সাতটিমাত্র টেস্টে অংশগ্রহণ করেছেন ক্লাইড বাটস। ৬ এপ্রিল, ১৯৮৫ তারিখে জর্জটাউনে সফরকারী নিউজিল্যান্ড দলের বিপক্ষে টেস্ট ক্রিকেটে অভিষেক ঘটে তার। ১১ জানুয়ারি, ১৯৮৮ তারিখে চেন্নাইয়ে স্বাগতিক ভারত দলের বিপক্ষে সর্বশেষ টেস্টে অংশ নেন তিনি।

১৯৮৫ থেকে ১৯৮৮ সময়কালে ওয়েস্ট ইন্ডিজের পক্ষে খেলেন। তবে, এ সময়ে স্পিন বোলারদেরকে খুব কমই দলে ঠাঁই দেয়া হতো। তাসত্ত্বেও, দলের চারজন ফাস্ট বোলারের সাথে অংশ নিয়ে ভারতীয় উপমহাদেশে পাঁচটি টেস্টে অংশ নেন। উপমহাদেশের স্পিন বান্ধব পিচে তার বোলিং মানানসইয়ের কথা চিন্তে করে দল নির্বাচকমণ্ডলী তাকে দলে রাখেন।

১৯৮৬-৮৭ মৌসুমে পাকিস্তানের বিপক্ষে ব্যক্তিগত সেরা বোলিং পরিসংখ্যান ৪/৭৩ লাভ করেন। তন্মধ্যে, পাকিস্তানের অধিনায়ক ও অল-রাউন্ডার ইমরান খানের উইকেটও তিনি লাভ করেন। খেলায় ৯৫ রান খরচায় ছয় উইকেট পান তিনি। তবে, খেলাটি ড্রয়ের পাশাপাশি সিরিজও ড্রয়ে পরিণত হয়। পরবর্তী মৌসুমে ভারত গমন করেন। তিন টেস্টে অংশ নিয়ে দুই উইকেট পান। এটিই তার শেষ টেস্ট সিরিজের অংশগ্রহণ ছিল।

অবসর
----

ক্রিকেট খেলা থেকে অবসর গ্রহণের পর দল নির্বাচকমণ্ডলীর সদস্যরূপে মনোনীত হন। জুলাই, ২০০৮ সালে জাতীয় দল নির্বাচক হন ও নির্বাচকমণ্ডলীর সভাপতির দায়িত্বে ছিলেন।

বাটসের ভাই-বোনের সংখ্যা দশজন ছিল। তবে, মাত্র একটি কম রেখে তার পিতামাতা আরেকটি সন্তান জন্ম দেননি। ব্যক্তিগত জীবনে বিবাহিত তিনি। এপ্রিল, ১৯৮৫ সালে টেস্ট অভিষেক ঘটা খেলার বিশ্রামদিনে তিনি বিয়ে করেন। তবে, দূর্ধর্ষ ওয়েস্ট ইন্ডিয়ান পেস আক্রমণের দিনগুলোয় অফ স্পিনার হিসেবে তাকে অধিকাংশ দিনেই বিশ্রাম নিতে হতো।

তথ্যসূত্র
---------

1. ↑  "A princely entrance"। *ESPN Cricinfo*। সংগ্রহের তারিখ ১২ জুলাই ২০১৭।
2. ↑

আরও দেখুন
---------

* মিল্টন স্মল
* পিটার ল্যাশলি
* ওয়েস্ট ইন্ডিজ অনূর্ধ্ব-১৯ ক্রিকেট দল
* ওয়েস্ট ইন্ডিয়ান টেস্ট ক্রিকেটারদের তালিকা
* প্রথম-শ্রেণীর ক্রিকেট দলসমূহের বর্তমান তালিকা
* টেস্ট ক্রিকেট অভিষেকে দুইবার ৫ উইকেট লাভকারী ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে ক্লাইড বাটস উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে ক্লাইড বাটস  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**ক্লদ মারে রস** (১৩ মে ১৮৯৩ - ১৭ আগস্ট ১৯১৭) ছিলেন একজন অস্ট্রেলীয় ট্র্যাক অ্যান্ড ফিল্ড মল্লক্রীড়াবিদ। রস ১৯১২ গ্রীষ্মকালীন অলিম্পিকে অস্ট্রেলিয়ার হয়ে পুরুষদের ৪০০ মিটার হার্ডলসে প্রতিদ্বন্দ্বিতা করেছিলেন। 

১৯১৪ সালে, ভিক্টোরিয়া থেকে রস প্রথম অস্ট্রেলিয়ান ইম্পেরিয়াল ফোর্সের ১ম ডিভিশনের ফিল্ড আর্টিলারি ব্রিগেডে তালিকাভুক্ত হন।  ১৯১৫ সালে, রস এপ্রিলের অবতরণ এবং ডিসেম্বরে গ্যালিপোলি অভিযানের উভয় স্থানেই ছিলেন।  ১৯১৭ সালের প্রথম দিকে, তিনি রয়্যাল ফ্লাইং কর্পসে তার কমিশন লাভ করেন। রসকে ১৯১৭ সালের ১৭ আগস্ট ফ্রান্সের আকাশে ২৪ বছর বয়সে হত্যা করা হয়েছিল।

তথ্যসূত্র
---------

1. ↑  "Claude Ross"। *Olympedia*। সংগ্রহের তারিখ ১৮ এপ্রিল ২০২১।
2. ↑  Coe, Bruce (২০১৪)। "Australasia's 1912 Olympians and the Great War": 2313–2325। ডিওআই:10.1080/09523367.2014.918107।
3. 1 2  "Second Lieutenant Claude Murray Ross"। *Everyman Remembered*। সংগ্রহের তারিখ ২০ এপ্রিল ২০১৫।
4. ↑  "Olympians Who Were Killed or Missing in Action or Died as a Result of War"। *Sports Reference*। ১৭ এপ্রিল ২০২০ তারিখে মূল থেকে আর্কাইভ করা। সংগ্রহের তারিখ ৩ আগস্ট ২০১৫।

বহিঃসংযোগ
---------

* অলিম্পিক প্রোফাইল
**বিজয় লক্ষ্মণ মাঞ্জরেকার** (মারাঠি: विजय मांजरेकर; এই শব্দ সম্পর্কেউচ্চারণ (সাহায্য·তথ্য); জন্ম: ২৬ সেপ্টেম্বর, ১৯৩১ - মৃত্যু: ১৮ অক্টোবর, ১৯৮৩) বোম্বে এলাকায় জন্মগ্রহণকারী প্রথিতযশা ভারতীয় আন্তর্জাতিক ক্রিকেটার ছিলেন। ভারত ক্রিকেট দলের অন্যতম সদস্য ছিলেন তিনি। ১৯৫১ থেকে ১৯৬৫ সময়কালে ভারত দলের পক্ষে ৫৫ টেস্টে অংশগ্রহণ করেছেন **বিজয় মাঞ্জরেকার**। দলে তিনি মূলতঃ ডানহাতি ব্যাটসম্যান হিসেবে খেলতেন। এছাড়াও দলের প্রয়োজনে ডানহাতে অফ-ব্রেক বোলিং করতেন। ছোটখাটো গড়নের অধিকারী ছিলেন তিনি। কাটার ও হুকের সাহায্যে ব্যাটিংকালে রানের ফুলঝুরি ঝরাতেন।

খেলোয়াড়ী জীবন
---------------

ব্যাটিংয়ের পাশাপাশি মাঝেমধ্যে অফ-স্পিনার ও উইকেট রক্ষকের দায়িত্ব পালন করতেন।

রঞ্জী ট্রফিতে ৬টি দলের পক্ষে খেলেছেন তিনি। বোম্বে, বাংলা, উত্তরপ্রদেশ, রাজস্থান, অন্ধ্রপ্রদেশ ও মহারাষ্ট্র ক্রিকেট দলের প্রতিনিধিত্ব করেছেন। ৫৭.৪৪ গড়ে ঐ প্রতিযোগিতায় ৩,৭৩৪ রান তুলেন।

আন্তর্জাতিক ক্রিকেট
-------------------

১৯৫১ সালে সফরকারী ইংল্যান্ড দলের বিপক্ষে কলকাতার ইডেন গার্ডেন্সে বিজয় মাঞ্জরেকারের টেস্ট ক্রিকেটে অভিষেক ঘটে। অভিষেকেই ৪৮ রানের দর্শনীয় ইনিংস উপহার দেন তিনি। একই দলের বিপক্ষে জুন, ১৯৫২ সালে হেডিংলিতে ১৩৩ রানের মনোজ্ঞ প্রথম শতরানের সন্ধান পান। এটিই ইংল্যান্ডে তার প্রথম টেস্ট ছিল ও বয়স মাত্র ২০ ছিল। তিনি যখন ব্যাটহাতে মাঠে নামেন, তখন ভারতের সংগ্রহ ছিল ৩৪২। ট্রুম্যান, বেডসার ও লেকারের ন্যায় বিখ্যাত বোলারদের উপস্থিতি স্বত্ত্বেও তিনি ছিলেন বেশ সপ্রতিভ।

১৯৫২ সালের হেডিংলি টেস্টের দ্বিতীয় ইনিংসে বিধ্বস্ত ভারত দলের ০/৪ সূচনায় পঙ্কজ রায়, দত্তজীরাও গায়কোয়াড় ও মাধব মন্ত্রীর সাথে তিনিও জড়িত ছিলেন। ফ্রেড ট্রুম্যানের বোলিং তোপের মুখে পড়েন তারা।

বিজয় হাজারের সাথে ২২২ রানের জুটি গড়ে ভবিষ্যতের সম্ভাবনার কথা জানান দেন। তবে শুরুরদিকের প্রতিশ্রুতিশীলতার পথে নিজের ওজন ও পায়ের কারুকাজ বাঁধার কারণ হয়ে দাঁড়ায়। তবে টেস্ট খেলোয়াড়ী জীবন ৩৯ গড়ে পৌঁছে। ১৯৬১-৬২ মৌসুমে সফরকারী ইংল্যান্ডের বিপক্ষে সেরা সিরিজ খেলেন। ৮৩.৭১ গড়ে ৫৮৬ রান তুলেন। তন্মধ্যে খেলোয়াড়ী জীবনে সংগৃহীত ৭ সেঞ্চুরির মধ্যে ব্যক্তিগত সর্বোচ্চ ১৮৯ রানের ইনিংস খেলেন ফিরোজ শাহ কোটলা মাঠে।

আরেকটি উল্লেখযোগ্য ক্রীড়াশৈলী প্রদর্শন করেন ১৯৬৪-৬৫ মৌসুমে অস্ট্রেলিয়ার বিপক্ষে। ৫৯ ও ৩৯ রানের ইনিংস খেলে টেস্ট জয়ে প্রভূতঃ ভূমিকা রাখেন। জীবনের শেষ ইনিংসেও বেশ ভালো খেলেন। ফেব্রুয়ারি, ১৯৬৫ সালে মাদ্রাজের এমএচিদাম্বরাম স্টেডিয়ামে সফরকারী নিউজিল্যান্ডের বিপক্ষে এ কীর্তিগাঁথা রচনা করেন।

অর্জনসমূহ
---------

কোন ছক্কা বাদেই সর্বাধিক ৩,২০৮ রান তুলে রেকর্ড গড়েন। পরবর্তীতে ইংল্যান্ডের জোনাথন ট্রট তার এ রেকর্ড ভেঙ্গে ফেলে নিজের করে নেন।

ব্যক্তিগত জীবন
--------------

১৮ অক্টোবর, ১৯৮৩ তারিখে ৫২ বছর বয়সে মাদ্রাজে বিজয় মাঞ্জরেকারের দেহাবসান ঘটে। ভারতের প্রথিতযশা টেস্ট ক্রিকেটার সঞ্জয় মাঞ্জরেকারের পিতা তিনি।

তথ্যসূত্র
---------

1. ↑  Walmsley, Keith (২০০৩)। *Mosts Without in Test Cricket*। Reading, England: Keith Walmsley Publishing Pty Ltd। পৃষ্ঠা 457। আইএসবিএন 0947540067। .

আরও দেখুন
---------

* পলি উমরিগড়
* অপূর্ব সেনগুপ্ত
* সঞ্জয় মাঞ্জরেকার
* আন্তর্জাতিক ক্রিকেটে রিচি বেনো’র পাঁচ-উইকেট লাভের তালিকা
* টেস্ট ক্রিকেট অভিষেকে ৫ উইকেট লাভকারী ওয়েস্ট ইন্ডিয়ান ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে বিজয় মাঞ্জরেকার উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে বিজয় মাঞ্জরেকার  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**ডেভিন লেন** একজন প্রাক্তন প্রাপ্তবয়স্ক মডেল, পর্নোগ্রাফিক অভিনেত্রী, লেখক, পরিচালক এবং প্রযোজক। তাকে কখনও কখনও **ডেভিন লেন** বা **ডেভন লেন** হিসাবে কৃতিত্ব দেওয়া হয়।

জীবনী
-----

লেন ১৬ বছর বয়সে গর্ভবতী হন এবং ১৯৯০ এ নিজেকে এবং তার সন্তানকে সমর্থন করার জন্য স্ট্রিপিং শুরু করেন  ১৯৯৬ সালে, নাচের সময়, তাকে হার্ড-কোর পুরুষদের ম্যাগাজিনে পোজ দেওয়ার প্রস্তাব দেওয়া হয়েছিল।

প্রাপ্তবয়স্কদের চলচ্চিত্র ক্যারিয়ার
-------------------------------------

তিনি ১৯৯৯ সালে হার্ডকোর চলচ্চিত্রে আত্মপ্রকাশ করেছিলেন, শুধুমাত্র লেসবিয়ান দৃশ্যে অভিনয় করেছিলেন। তিনি প্রোডাকশন কোম্পানি উইকেড পিকচার্সের সাথে একটি একচেটিয়া চুক্তি স্বাক্ষর করেন ডিসেম্বর ১৯৯৯ সালে

তথ্যসূত্র
---------

1. ↑  Lacy Ketzner (২০০৪-০২-১৩)। "Devinn Lane, porn star, gets down"। *Yale Herald*। ২০০৪-০৩-১০ তারিখে মূল থেকে আর্কাইভ করা। সংগ্রহের তারিখ ২০০৭-০৫-০৭।
2. ↑  । ১৯৯৯-১২-০৮ । ২০১২-০৭-১৩ তারিখে মূল থেকে আর্কাইভ করা। সংগ্রহের তারিখ ২০০৯-১২-২৫।  `|শিরোনাম=` অনুপস্থিত বা খালি (সাহায্য)

বহিঃসংযোগ
---------

* ইন্টারনেট মুভি ডেটাবেজে Devinn Lane (ইংরেজি)
* ইন্টারনেট অ্যাডাল্ট ফিল্ম ডাটাবেজে Devinn Lane
* অ্যাডাল্ট ফিল্ম ডাটাবেজে Devinn Lane (ইংরেজি)
* বায়ো এ উইকড পিকচার্স
* অ্যাডাল্ট ডিভিডি টক এ অডিও ইন্টারভিউ
* ব্রোকেন ডলজ-এ সাক্ষাৎকার
***ডেভেন্ট্রি এক্সপ্রেস,*** ডেভেন্ট্রি এবং আশেপাশের গ্রামগুলিতে পরিবেশন করা একটি স্থানীয় সাপ্তাহিক পত্রিকা। এটি প্রতি বৃহস্পতিবার প্রকাশিত হয়। এটির সঞ্চালন ৭,৫০০ এবং এটি জনস্টন প্রেসের মালিকানাধীন। 

এর অফিস ডেভেন্ট্রি হাই স্ট্রিটে অবস্থিত। 

১৮৬৯ সালে *ডেভেন্ট্রি এক্সপ্রেস* শনিবারে টমাস এবং জন উইলিয়াম ব্যারেট প্রকাশ করেছিলেন।  জাতীয় পর্যায়ে কাগজের ঘাটতির সময়ে ১৯৪০ সালে পত্রিকাটি বন্ধ করে দেওয়া হয়, তবে ১৯৪৪ সালে *ডেভেন্ট্রি এন্ড ডিসট্রিক্ট উইকলি এক্সপ্রেস* শিরোনামে পুনরুদ্ধার করা হয়, ১৯৬৬ সালে *ডেভেন্ট্রি উইকলি এক্সপ্রেসে* সংক্ষিপ্ত করা হয় এবং ১৯৯০ সালে আবার সংক্ষিপ্ত করে *ডেভেন্ট্রি এক্সপ্রেসে* নাম দেওয়া হয়।

আরো দেখুন
---------

* যুক্তরাজ্যের সংবাদপত্রের তালিকা

তথ্যসূত্র
---------

1. ↑  , Daventry Express, 7 March 2012
2. ↑  *Post Office Directory of Northamptonshire, Huntingdonshire, Bedfordshire, Buckinghamshire, Berkshire and Oxfordshire* 1869, p. 37.
3. ↑  British Library microfilm catalogue

* হোল্ডথফ্রন্টপেজ.কম.উইক, 30 এপ্রিল 2007।

বহিঃসংযোগ
---------

* *ডেভেন্ট্রি এক্সপ্রেসের ওয়েবসাইট  ওয়েব্যাক মেশিনে আর্কাইভকৃত ৭ জানুয়ারি ২০১০ তারিখে*